62020TO0032_INF
Unionin yleisen tuomioistuimen määräys (kuudes jaosto) 19.11.2020 – Buxadé Villalba ym. vastaan parlamentti
(asia T-32/20)
Kumoamiskanne – Toimielimiä koskeva oikeus – Parlamentin jäsen – Parlamentin pöytäkirjamerkintä kahden espanjalaisen edustajan valinnasta parlamentin jäseneksi – Kolmen muun Euroopan parlamentin jäsenen asiavaltuus – Toimi ei koske kantajia suoraan – Vaatimus vahvistustuomion saamiseksi – Kanne, joka osittain on jätettävä tutkimatta ja joka osittain on toimitettu tuomioistuimelle, jolta puuttuu selvästi toimivalta sen tutkimiseksi
1.
Kumoamiskanne – Luonnolliset henkilöt tai oikeushenkilöt – Sääntelytoimen käsite – Kaikki yleisesti sovellettavat toimet lainsäätämisjärjestyksessä hyväksyttyjä toimia lukuun ottamatta – Euroopan parlamentin päätös, jolla kirjataan kahden nimeltä mainitun henkilön valitseminen Euroopan parlamentin jäseniksi, ei ole sääntelytoimi
(ks. 24–30 kohta)
2.
Kumoamiskanne – Riidanalaisen toimen adressaattina olevan luonnollisen henkilön tai oikeushenkilön nostama kanne – Adressaattina olevan henkilön käsite – Henkilö, jota ei ole nimetty toimessa, ei ole adressaatti
(SEUT 263 artiklan neljäs kohta)
(ks. 32–38 kohta)
3.
Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Euroopan parlamentin puhemiehen täysistunnossa antama lausuma, jota levitetään toimielimen internetsivuilla – Ei koske kantajia erikseen – Tutkimatta jättäminen
(SEUT 263 artiklan neljäs kohta)
(ks. 39 kohta)
4.
Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Yksityistä suoraan koskeva toimi – Arviointiperusteet – Euroopan parlamentin puhemiehen parlamentin päätös, jolla kirjataan kahden nimeltä mainitun henkilön valitseminen Euroopan parlamentin jäseniksi – Ei koske suoraan muita valituksi tulleita espanjalaisia
(SEUT 263 artiklan neljäs kohta)
(ks. 41, 42 ja 47–51 kohta)
5.
Kumoamiskanne – Luonnolliset henkilöt tai oikeushenkilöt – Suoraan ja erikseen näitä henkilöitä koskevat toimet – Luonteeltaan kumulatiiviset edellytykset – Kannetta ei tutkita yhdenkin tällaisen edellytyksen jäädessä täyttymättä
(SEUT 263 artiklan neljäs kohta)
(ks. 43 kohta)
6.
Perusoikeudet – Oikeus tehokkaaseen oikeussuojaan – Unionin toimien laillisuusvalvonta – Yksityiskohtaiset menettelysäännöt – Se, suojaavatko unionin tuomioistuimet vai kansalliset tuomioistuimet kyseistä oikeutta, riippuu riidanalaisen toimen oikeudellisesta luonteesta – Mahdollisuus turvautua kumoamiskanteeseen tai pätevyyden arviointia koskevaan ennakkoratkaisupyyntöön
(SEU 6 artiklan 1 kohta; SEUT 263 artiklan neljäs kohta; Euroopan unionin perusoikeuskirjan 47 artikla ja 52 artiklan 7 kohta)
(ks. 53 ja 54 kohta)
7.
Kumoamiskanne – Unionin tuomioistuinten toimivalta – Vaatimukset vahvistustuomion saamiseksi – Tutkimatta jättäminen
(SEUT 263 artikla)
(ks. 64 kohta)
8.
Kumoamiskanne – Unionin tuomioistuinten toimivalta – Vaatimukset toimielimen velvoittamiseksi toimimaan tietyllä tavalla – Tutkimatta jättäminen
(SEUT 266 artikla)
(ks. 68 kohta)
Aihe
SEUT 263 artiklaan perustuva vaatimus parlamentin pöytäkirjamerkinnän, joka koskee parlamentin puhemiehen 13.1.2020 pidetyssä täysistunnossa ilmoittamaa Carles Puigdemont i Casamajón ja Antoni Comín i Oliveresin valintaa parlamentin jäseniksi, kumoamisesta.
Ratkaisu
1)
Kanne jätetään osittain tutkimatta ja osittain hylätään, koska se on toimitettu tuomioistuimelle, jolta puuttuu selvästi toimivalta sen tutkimiseksi.
2)
Lausunnon antaminen Espanjan kuningaskunnan, Carles Puigdemont i Casamajón ja Antoni Comín i Oliveresin väliintulohakemuksista raukeaa.
3)
Jorge Buxadé Villalba, Hermann Tertsch Del Valle-Lersundi ja María Esperanza Araceli Aguilar Pinar vastaavat omista oikeudenkäyntikuluistaan, ja heidät velvoitetaan korvaamaan Euroopan parlamentin oikeudenkäyntikulut.
4)
Espanjan kuningaskunta, Carles Puigdemont i Casamajó ja Antoni Comín i Oliveres vastaavat kukin omista väliintulohakemuksistaan aiheutuneista oikeudenkäyntikuluista.